ตลาดหุ้นเอเชียเขียวยกแผง ขานรับจีน-สหรัฐฯพร้อมทำข้อตกลงสงครามการค้า
ตลาดหุ้นเอเชียเขียวยกแผง ขานรับจีน-สหรัฐฯพร้อมทำข้อตกลงสงครามการค้า
19 พ.ย. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นเมื่อวันศุกร์ ขานรับถ้อยแถลงของประธานาธิบดีโดนัลด์ ทรัมป์ ที่ว่า จีนต้องการทำข้อตกลงการค้ากับสหรัฐและยังได้ส่งรายการสินค้าจำนวนมากให้สหรัฐได้ทราบถึงความตั้งใจของจีนที่จะเปิดกว้างทางการค้า
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,679.03 จุด ลดลง 1.31 จุด, -0.01% ดัชนี SSE Composite ตลาดหุ้นจีนเปิดวันนี้ที่ 2,681.90 จุด เพิ่มขึ้น 2.79 จุด, +0.10% ดัชนี HSI ตลาดหุ้นฮ่องกงเปิดวันนี้ที่ 26,278.87 จุด เพิ่มขึ้น 95.34 จุด, +0.36% ดัชนี TAIEX ตลาดหุ้นไต้หวันเปิดวันนี้ที่ 9,795.47 จุด ลดลง 1.62 จุด, -0.02% ดัชนี KOSPI ตลาดหุ้นเกาหลีใต้เปิดวันนี้ที่ 2,096.13 จุด เพิ่มขึ้น 3.73 จุด, +0.18% ดัชนี FTSE STI ตลาดหุ้นสิงคโปร์เปิดวันนี้ที่ 3,084.34 จุด เพิ่มขึ้น 0.74 จุด, +0.02% ดัชนี FBMKLCI ตลาดหุ้นมาเลเซียเปิดวันนี้ที่ 1,712.81 จุด เพิ่มขึ้น 6.43 จุด, +0.38% ดัชนี PSE Composite ตลาดหุ้นฟิลิปปินส์เปิดวันนี้ที่ 7,105.81 จุด เพิ่มขึ้น 22.47 จุด, +0.32%
โดย ปธน.ทรัมป์เปิดเผยกับผู้สื่อข่าวในห้องทำงานรูปไข่ที่ทำเนียบขาวเมื่อวันศุกร์ว่า จีนต้องการทำข้อตกลงการค้ากับสหรัฐ และได้ส่งรายการสินค้าจำนวนมากที่จีนได้เปิดกว้างทางการค้า ซึ่งแสดงให้เห็นว่าจีนต้องการคลี่คลายข้อพิพาททางการค้ากับสหรัฐ
ทั้งนี้ ปธน.ทรัมป์กล่าวว่า การที่สหรัฐได้ประกาศเรียกเก็บภาษีต่อสินค้านำเข้าของจีนนั้น ได้สร้างแรงกดดันต่อจีนจนทำให้จีนเห็นพ้องที่จะทำข้อตกลงการค้า